钦定古今图书集成/明伦汇编/氏族典/第459卷 > 《廖用贤尚友录》 > 魏齐
## 钦定古今图书集成/明伦汇编/氏族典/第459卷 > 《廖用贤尚友录》 > 魏齐

按《史记范睢传》：睢事须贾，贾使齐，睢从贾，以睢持魏
国阴事告齐，归告魏相魏齐。魏齐大怒，使舍人笞击
睢，折胁折齿。睢入咸阳，秦王拜为相。魏使须贾于秦，
范睢见之，数曰：“为我告魏王，急持魏齐头来。不然者，
我且屠大梁。”须贾归告魏齐，魏齐恐，亡走赵，匿平原
君所。秦昭王遗赵王书，赵孝成王发卒围平原君家，
急，魏齐夜亡出，见虞卿。虞卿与间行，复走大梁，欲因
信陵君以走楚。信陵君难见之，怒而自刭。